Гимназија "Јосип Броз Тито" - Битола - Википедија

# Гимназија "Јосип Броз Тито" - Битола

### Од Википедија, слободна енциклопедија

Средни училишта во Република Македонија
слика
Име: | "Јосип Броз Тито"
Место: | Битола
Општина: | Битола
Настава на: | -
Адреса: | -
Актуелен директор: | -
Веб страница: | josipbroztitobt.schools.edu.mk

## [уреди] Формирање и развој

Една од најстарите образовни институции на просторите на Република Македонија е Гимназијата “Јосип Броз Тито” од Битола.

Почетокот на нејзиното постоење се врзува со периодот на Османлиската империја, на крајот од деветнаесетиот век. Зградата во која денес работи ова средно училиште е изградена во 1882 г. и била приватна куќа на Сали-паша, богат земјопоседник. Тој во 1892 г. за 600 златни турки лири му ја продава куќата на општината, а таа ја претвора во полна гимназија, во која наставата се изведува на турски јазик. Во неа учат исклучиво машки деца и тоа од побогатите турски семејства во градот. За потребите на гимназијата биле носени професори од Солун. Балканските војни донеле промена на власта во Битола, а со тоа и во битолската гимназија.

По заземањето на градот од страна на Српската војска, во ноември 1912 година, српските власти ова училиште целосно го менуваат и наставата почнува да се одвива на српски јазик. Со мали паузи во периодот на најжестоките борби во Првата светска војна, оваа гимназија продолжува да работи како српска се до 1941 година, односно до почетокот на Втората светска војна. Значењето на ова училиште е уште поголемо, поради тоа што меѓу двете војни во Македонија имало само две средни училишта, во Скопје и Битола, поради политиката на денационализација што српската власт ја спроведувала на овие простори. По поразот на Југославија и окупацијата на Македонија, новата бугарска власт гимназијата ја претвора во полна гимназија, во која се предава на бугарски јазик. Најголем дел од професорите кои предавале во гимназијата биле донесени од Бугарија. Битолската гимназија има особено место во историјата на македонскиот народ и поради тоа што таа е првото средно училиште во кое започнува настава на македонски јазик. Тоа се случило на 06.02.1945, во период кога сеуште траеле борбите во Втората светска војна.

Претходното име на гимназијата било “Гоце Делчев”, но во 1952 година со одлука на Наставничкиот совет името е променето во “Јосип Броз Тито”, а тоа име го носи денес. Гимназијата “Јосип Броз Тито” е една од најзначајните образовни институции во Република Македонија, со големо реноме и почит. Низ неа поминале неколку десетици илјади ученици, кои со радост зборуваат за деновите поминати во ова училиште. Секоја година во училиштето учат околу 800 ученици, кои се подготвуваат за факултетите во Македонија или во странство.

## [уреди] Учество на натпревари

## [уреди] Освоени награди

## [уреди] Познати личности кои учеле во ова училиште

## [уреди] Познати личности кои предавале во ова училиште

## [уреди] Надворешни врски

- http://josipbroztitobt.schools.edu.mk Веб страница на училиштето
- Портал на основни и средни училишта во Република Македонија
- Официјална веб страница на Министерството за образование и наука

Оваа статија е никулец. Може да помогнете со нејзиното проширување.
Преземено од "http://mk.wikipedia.org../../../%D0%B3/%D0%B8/%D0%BC/%D0%93%D0%B8%D0%BC%D0%BD%D0%B0%D0%B7%D0%B8%D1%98%D0%B0__%D0%88%D0%BE%D1%81%D0%B8%D0%BF_%D0%91%D1%80%D0%BE%D0%B7_%D0%A2%D0%B8%D1%82%D0%BE__-_%D0%91%D0%B8%D1%82%D0%BE%D0%BB%D0%B0_eaa6.html"

Категории: Никулец | Општина Битола | Битола | Средни училишта во Битола | Средни училишта во општина Битола | Средни училишта во Република Македонија

##### Views

- Статија
- Разговор
- Тековна верзија

##### Пребарај